
		Parodos ir renginiai 




	[bookmark: _Hlk151381149]Būsimos parodos, renginiai

	2026 09 15-17
	Nacionalinis arimo čempionatas, Tullamore
	https://www.npa.ie/ 
	Airijos didžiausia žemės ūkio paroda 

	2026 09 23-24
	Medical Technology Ireland Expo and Conference, Galway
	https://www.medicaltechnologyireland.com/

	

	2026 10 14
	Tarptautinis dirbtinio intelekto (DI) viršūnių susitikimą „DI kaip Europos augimo variklis“.
	Organizuoja Airijos įmonių, turizmo ir darbo ministerija kartu su Europos komisija, kaip Airijos pirmininkavimo ES Tarybai renginį International AI Summit

	[bookmark: _Hlk215217523]2026 10 20-21
	Pasaulinis bioekonomikos aukščiausiojo lygio susitikimas (GBS 2026), Dublinas 
	Global Bioeconomy Summit 2026
Organizuoja Airijos žemės ūkio, maisto ir jūrų departamentas, Klimato, energetikos ir aplinkos departamentas bei Tarptautinė pasaulinės bioekonomikos patariamoji taryba (IACGB). Su Airijos pirmininkavimu ES Tarybai susijęs renginys, tikimąsi virš 1000 dalyvių.

	2027 01 22-24
	Holiday World Show Dublin
	https://www.holidayworldshow.com/ 
	Didžiausia Airijoje turizmo paroda, kurioje Ambasada planuoja tradiciškai dalyvauti su Lietuvos stendu ir kviečia prisijungti partnerius

	2027 01 28 
	BioPharma & Life Sciences - Connected Live, Korkas
	https://www.biotransformationevent.com 
	Planuojamas Lietuvos dalyvavimas pristatant Europos Horizonto partnerytes

	Įvykę renginiai/parodos

	2026 06 11
	Irish Defence and Security Association: Inaugural Annual High-Level Defence Conference & Defence Industry Day
Įsisteigė Airijos gynybos ir saugumo pramonės asociacija IDSA, kuri dabar vienija 33 Airijos ir tarptautines kompanijas. IDSA dalyvauja AeroSpace and Defence Industries Association of Europe ir European Network of Defence – Related Regions veikloje. 
ASD (aerospace, security and defence ) Europos Asociacija renginyje instrumentą ADS Connect, padedantį padidinti gynybos ir dvejopos paskirties pramonės įmonių žinomumą ir rasti partnerių dalyvavimui Europos Sąjungos finansuojamuose projektuose. Šioje duomenų bazėje jau yra įtraukta ~2000 įmonių, tai patikima platforma, ją remia Europos Komisijos DG DEFIS.   

	Irish Defence & Security Association: Leading Edge Solutions in Land, Sea, Air, Space & Cyber



ADS Connect
Insights and tools for industry

	Lietuvos eksportuotojams aktuali informacija

	Airijos viešieji pirkimai skelbiami čia:
· Airijos Vyriausybės viešųjų pirkimų įrankyje: European Dynamics - Welcome to eTenders;
· Europos Sąjungos viešųjų pirkimų įrankyje TED - EU Tenders, the Supplement to the Official Journal - TED

	Enterprise Ireland yra parengusi eksportuotojams gidą dėl atitikimo aplinkos, socialinės ir valdymo (ESG) reikalavimams, kuriuos kelia didžiosios ES įmonės savo tiekėjams ir partneriams.  Gide pateikiami tiek bendrieji reikalavimai, tiek specifiniai reikalavimai Prancūzijoje, Vokietijoje, Italijoje ir Ispanijoje. 
	Navigating_ESG_Procurement (1).pdf

	Investicijoms pritraukti į Lietuvą aktuali informacija

	
	
	

	Lietuvos verslo plėtrai aktuali informacija

	2026 06 10
	Nuo 2026 m. liepos 1 d. padidinami įmonių apyvartos slenksčiai, kuriuos viršijus apie planuojamą susijungimą privaloma informuoti Konkurencijos ir vartotojų apsaugos komisiją (CCPC). Slenksčiai yra nustatyti 2002 m. Konkurencijos įstatymo 18 straipsnio 1 dalyje, jie paskutinį kartą buvo padidinti  2019 m. Iki šiol notifikuoti planuojamą susijungimą CCPC privalėjo įmonės, kurių bendra apyvarta šalyje yra ne mažesnė kaip 60 mln. eurų, ir kai dviejų ar daugiau susijusių įmonių kiekvienos apyvarta šalyje yra ne mažesnė kaip 10 mln. eurų. Nuo š.m. liepos 1 d. slenksčiai didinami atitinkamai iki 100 mln. eurų ir 15 mln. eurų. 
	https://www.gov.ie/en/department-of-enterprise-tourism-and-employment/press-releases/minister-signs-order-to-raise-thresholds-for-mandatory-merger-notification/ 

	2026 06 10
	Skiriamas papildomas 5 mln. eurų finansavimas visos šalies miestų gamtos sprendimų projektams. Ši investicija bus skirta remti projektus, padedančius valdyti paviršinius vandenis, didinti biologinę įvairovę ir mažinti potvynius miestų teritorijose.
	Minister O’Sullivan announces €5 million funding for urban nature-based solutions at national conference

	2026 06 17
	Remiantis Ekonomikos ir socialinių tyrimų instituto (ESRI) tyrimu, Airijoje įmonių skolinimosi išlaidos yra didesnės. Nei kitose Europos šalyse. Remiantis naujausiais Centrinio banko duomenimis, svertinė vidutinė palūkanų norma naujoms paskoloms nefinansinėms įmonėms balandžio mėnesį buvo 4,96 proc., palyginti su 3,54 proc. vidurkiu euro zonoje. Nors naujų paskolų, suteikiamų MVĮ Airijoje, padaugėjo nuo  vidutiniškai 680 mln. eurų per ketvirtį 2010–2015 m. iki 1,2 mlrd. eurų per ketvirtį per vėlesnius penkerius metus, tačiau pastaraisiais metais vėl stebima mažėjimo tendencija iki 1 mlrd. eurų per ketvirtį. 
	Higher Irish SME loan rates still hitting credit demand, ESRI says – The Irish Times

	2026 06 30 
	Airijos Vyriausybė paskelbė apie laikino degalų akcizo ir Nacionalinės naftos rezervų agentūros mokesčio (NORA) sumažinimo, įvesto degalams pabrangus dėl Hormūzo sąsiaurio uždarymo,  pratęsimą vienam mėn. iki rugpjūčio 31 d., o nuo rugsėjo iki gruodžio bus palaipsniui grįžtama prie lygio, buvusio prieš sumažinimą. Iki 2026 m. rugsėjo 30 d. pratęsiamas ir laikinasis dyzelino mokesčių grąžinimas vežėjams ir kelių transporto operatoriams.
	Government announces extension of Excise Rate & NORA Reductions

	Lietuvos ekonominiam saugumui aktuali informacija

	2026 05 06
	Airijos Vyriausybė Parlamentui pateikė  Pramonės vystymo įstatymo pataisą, atversiančią galimybę Vyriausybei finansiškai remti ir skatinti gynybos, kosmoso ir dvigubos paskirties technologijas.
	Industrial Development (Amendment) and Miscellaneous Provisions Bill 2026 - DETE

	2026 06 19
	Šiuo metu saulės energija yra trečias pagal dydį vietos gamybos elektros energijos tiekėjas į Airijos nacionalinį elektros tinklą. Prieš 10 metų Airijoje buvo gaminama tik 2 MW (megavatų) saulės energijos, dabar gamyba viršija 2,5 GW (gigavatų). Šiuo metu prie tinklo prijungta daugiau nei 8 GW atsinaujinančiosios elektros energijos gamybos pajėgumų:  vėjo ir saulės energijos.  Padidinti saulės energijos gamybą padėjo Vyriausybės priemones saulės energijos diegimui remti, tarp jų Mikrogeneracijos rėmimo programa (MSS), Mažos apimties atsinaujinančiosios elektros energijos rėmimo programa (SRESS), Atsinaujinančiosios elektros energijos rėmimo programa (RESS) bei Solar PV grantų programa, kurią planuojama tęsti iki 2030 m. 
	Minister O’Brien highlights Ireland’s ‘remarkable progress on renewable electricity’ at Solar Ireland conference
Scale of Solar 2026 | Solar Ireland

	2029 06 19
	Airijos parlamente svarstomas įstatymas dėl strateginio suskystintų dujų rezervo terminalo statybos. Tikimasi, kad įstatymas bus priimtas iki vasaros pabaigos. Projekto vystantys  Gas Networks Ireland  tikisi, kad terminalo statybos bus pradėtos kitais metais, o baigtos iki 2030 metų. 
	https://data.oireachtas.ie/ie/oireachtas/bill/2026/72/eng/initiated/b7226d.pdf 

	 Lietuvos turizmo sektoriui aktuali informacija

	2026 05 21
	Airijos kelionių agentų asociacijos ITAA naujienlaiškyje ambasada pakartotinai paskelbė žinutę apie Pasaulinį Gailestingumo kongresą Vilniuje „From June 7–12, 2026, Vilnius invites participants from around the world 🌍 to the World Apostolic Congress on Mercy“ su nuoroda į renginio svetainę.

	2026 05 29
	Airijos kelionių agentų asociacijos ITAA naujienlaiškyje ambasada paskelbė kvietimą į š.m. rugsėjo 22-26 d. Lietuvoje vyksiantį renginį "Designing Travel: Feel, Learn & Sell - The Power of Lithuanian Health Resorts". 

	2026 06 17
	Airijos kelionių agentų asociacijos ITAA naujienlaiškyje ambasada paskelbė žinutę "The third edition of the MICHELIN Guide Lithuania has been unveiled".

	2026 06 25
	Airijos kelionių agentų asociacijos ITAA naujienlaiškyje ambasada pakartotinai paskelbė kvietimą į š.m. rugsėjo 22-26 d. Lietuvoje vyksiantį renginį "Designing Travel: Feel, Learn & Sell - The Power of Lithuanian Health Resorts". 

	2026 06 16
	Airijos vyriausybė planuoja sugriežtinti trumpalaikės nuomos taisykles, siekdami, kad „Airbnb“ platformoje siūlomi būstai vėl būtų naudojami ilgalaikiam apgyvendinimui.  Trumpalaikės nuomos registras turėjo įsigalioti praėjusį mėnesį, tačiau dėl nesutarimų vyriausybėje jo įsigaliojimas buvo atidėtas iki gruodžio. Konsultantų Indecon parengtoje ataskaitoje nurodoma, kad Airijoje yra 28 903 trumpalaikio nuomos objektai. Apie 40 % jų yra miestuose, o Dubline – 9 186 (32 %). Pagal naujas taisykles miestuose, kurių gyventojų skaičius viršija 20 000, nebus išduodami nauji statybos leidimai trumpalaikio nuomos objektams, tokie miestai yra  Dublinas, Korkas, Limerikas, Vaterfordas ir Golvėjus, taip pat 20 kitų miestelių. Tik jei asmuo gali įrodyti, kad nekilnojamąjį turtą naudoja trumpalaikiam nuomojimui ne mažiau kaip septynerius metus, jis galės kreiptis dėl statybos leidimo, kad galėtų toliau teikti savo paslaugas.
	Government to crack down on Airbnb as ministers target 29,000 short-term lets

	2026 06 16
	Naujo tyrimo duomenimis 53 % airių poilsiautojų, keliaujančių su vaikais, teigia, kad vaikai daro įtaką jų atostogų vietos pasirinkimui arba netgi patys ją pasirenka. Labiausiai linkę atsižvelgti į vaikų nuomonę Z kartos tėvai–net 77 %. Šeimos kelionės gali būti susijusios su pramogų parkais ar paplūdimio kurortais, slidinėjimo kelionėmis arba nepakartojamais įspūdžiais, ypač jei vaikai turi teisę pasakyti savo nuomonę apie tai, kur šeima vyks.
	Survey Shows More than 50% of Irish Family Holidays Decided by Kids | ittn.ie

	2026 06 16
	Airijos Parlamente svarstomas įstatymas, leisiantis padidinti Dublino oro uoste aptarnaujamų keleivių skaičių, nes dabartinė 32 mln. keleivių per metus riba yra per maža. Tikimasi, kad įstatymas bus priimtas iki vasaros pabaigos. 
	Minister O’Brien sets route to address Dublin Airport Passenger Cap

	2026 06 30
	Irish Independant paskelbė straipsnį apie Airijos piliečius, vykstančius chirurginėms operacijoms į privačias klinikas Kaune, kurias kompensuoja Airijos ligonių kasos (HSE). 
	‘I was told the urgent wait list for knee replacement was over three years’ — why patients are travelling as far as Lithuania for surgery | Irish Independent

	2026 06 30
	Irish Independant rašo, kad išvengti ilgų eilių gydymo paslaugoms Airijoje galima vykstant HSE kompensuojamoms gydymo paslaugoms į kitas šalis, pvz., Lietuvą. 
	The Irish Independent’s view: Money back for treatment abroad schemes a valuable safety net for patients | Irish Independent

	Bendradarbiavimas MTEP/Inovacijos

	2026 06 09
	Airijos Vyriausybė Revoliucinių technologijų inovacijų fondui (Disruptive Technologies Innovation Fund -DTIF) skiria dar 40 mln. eurų. Tai jau 8-as kvietimas, paraiškas bus galima teikti nuo š.m. spalio 1 d. DTIF investuoja į revoliucinių technologijų kūrimą ir diegimą komerciniais pagrindais, skatina bendradarbiavimą tarp Airijos pasaulinio lygio mokslinių tyrimų bazės ir pramonės bei finansuoja naują startuolių bangą. Nuo fondo įkūrimo 2018 m. jau paremtas 131 bendradarbiavimo projektas, vidutiniškai skiriant po 4 mln. eurų.
	https://www.gov.ie/en/department-of-enterprise-tourism-and-employment/press-releases/minister-burke-announces-40-million-call-for-disruptive-innovation/

	Bendra ekonominė informacija

	[bookmark: _Hlk208839249]2026 06 18
	Airijos Vyriausybė 2024 m. pabaigoje priėmė naują Planavimo ir plėtros įstatymą (Planning and Development Act 2024), siekdama išspręsti problemą dėl daugybės teisinių ginčų tvirtinant naujus  būsto ir infrastruktūros projektus. Šiais metais įsigaliojo nauji apribojimai dėl bylinėjimosi išlaidų, kurias gali susigrąžinti asmenys, pateikę prašymus dėl teisminės peržiūros aplinkosaugos pagrindu. To pasėkoje gerokai sumažėjo ginčų: 2024 m. pradžioje Dubline teisme buvo nagrinėjami skundai dėl 9 562 planuojamų būstų (16,5 proc. visų planuojamų statybos leidimų), 2025 m. I kevt. - 3 384 būstų statybos leidimai Dubline buvo skundžiami teisme, o š.m. pradžioje Dubline buvo skundžiami 2 876 būstai, t.y. 6,2 proc. naujų namų ir butų statybos leidimų.
	Legal challenges to Dublin housing reduce after fast-track planning scheme wound down – The Irish Times

	Kita ekonominiam bendradarbiavimui aktuali informacija

	2026 05 04
	Centrinės statistikos tarnybos naujausi duomenys rodo, kad pirmąjį ketvirtį ekonomika (BVP), palyginti su ankstesniu trijų mėnesių laikotarpiu, susitraukė rekordiniais 12,1 proc. Tą nulėmė labai aktyvi tarptautinių farmacijos įmonių veikla pernai metais, bijantis JAV tarifų įvedimo, o š.m. I ketv.farmacijos gamyba gerokai sumažėjo. Atmetus tarptautinių įmonių veiklos poveikį, modifikuotos vidaus paklausos rodiklis yra teigiamas.
	GDP shrank record 12% in the first quarter but domestic economy grew, official data shows – The Irish Times

	2026 05 25
	Airijos ekonominių ir socialinių tyrimų instituto ESRI vertinimu, nepaisant tebesitęsiančio pasaulinio neapibrėžtumo, ekonomika ir toliau rodo gerus rezultatus. Nors tarptautiniai nepalankūs veiksniai greičiausiai sumažins išorinę paklausą, stipri investicinė paklausa turėtų prisidėti prie geresnių nei tikėtasi vidaus ekonomikos rodiklių. BVP dėl tarptautinių farmacijos kompanijų veiklos sulėtėjimo šiemet prognozuojamas sumažėsianti 2,9 proc., tačiau vidaus gamybos rodiklis MDD augs 2,6 proc. Nedarbas šiemet turėtų nesiekti 5 proc., o infliacija – nesiekti 4 proc.  
	Domestic economy continues to perform despite global challenges | ESRI




Parengė: 
LR ambasados Airijoje ministrė patarėja Renata Rinkauskienė 
Tel.: +353 1 2035710, mob.tel.: +353 87 4799563, renata.rinkauskiene@urm.lt    


